ai4bharat/Pralekha huggingface dataset:
நீர்வளத் துறை அமைச்சகம்
நாட்டின் 91 முக்கிய நீர்த்தேக்கங்களில் தண்ணீர் இருப்புநிலை ஆறு சதவிகிதம் உயர்ந்துள்ளது
2018 ஆகஸ்ட் 30 ஆம் தேதி முடிவடைந்த வாரத்தில் நாட்டின் 91 முக்கிய நீர்த்தேக்கங்களில் தண்ணீர் இருப்பு 112.083 பில்லியன் கன மீட்டர் ஆக இருந்தது. இது இந்த நீர்த்தேக்கங்களின் மொத்தக் கொள்ளளவில் 69 சதவிகிதம் ஆகும்.
91 நீர்த்தேக்கங்களின் மொத்த நீர் சேமிப்புத் திறன் 161.993 பில்லியன் கன மீட்டர் ஆகும். நாட்டில் மதிப்பிடப்பட்டுள்ள மொத்தத் தண்ணீர் சேமிப்புத் திறனான 257.812 பில்லியன் கன மீட்டரில் இது 63 சதவிகிதம் ஆகும். இந்த 91 நீர்த் தேக்கங்களில் 37-ல் மொத்தம் 60 மெகாவாட்டுக்கும் கூடுதலான மின் உற்பத்தித் திறன் கொண்ட நீர் மின்சக்தி நிலையங்கள் அமைந்துள்ளன.
தெற்கு மண்டலத் தண்ணீர் இருப்பு நிலவரம்
தெற்கு மண்டலத்தில் தமிழ்நாடு, கேரளம், ஆந்திரப் பிரதேசம், தெலங்கானா, ஆந்திரப் பிரதேசம் & தெலங்கானா , கர்நாடகா ஆகியன அடங்கியுள்ளன. இந்த மாநிலங்களில் உள்ள 31 நீர்த்தேக்கங்கள் மத்திய நீர் ஆணையத்தின் கண்காணிப்பில் உள்ளன. இந்த நீர்த் தேக்கங்களின் மொத்தச் சேமிப்புத் திறன் 51.59 பில்லியன் கன மீட்டர் ஆகும்.
இந்த நீர்த்தேக்கங்களின் மொத்தக் கொள்ளளவில் தற்போது 81 சதவிகிதம் தண்ணீர் அதாவது 41.95 பில்லியன் கன மீட்டர் தண்ணீர் இருப்பில் உள்ளது. சென்ற ஆண்டின் இதே காலத்தோடு ஒப்பிடுகையில் இந்த அளவு 35 சதவிகிதம் ஆகும். கடந்த 10 ஆண்டுகளில் இதே காலத்தில் இருந்த சராசரி நீர் அளவுடன் ஒப்பிடுகையில், இந்த அளவு 58 சதவிகிதம் ஆகும். சென்ற ஆண்டின் இதே காலத்தை விட தற்போதைய நீர் இருப்பு நன்றாக உள்ளது. கடந்த 10 ஆண்டுகளின் சராசரி இருப்புடன் ஒப்பிடுகையில் தற்போதைய இருப்பு நன்றாகவே உள்ளது.
தமிழ்நாடு, கேரளம், தெலங்கானா, கர்நாடகா, பஞ்சாப், ஒடிஸா, மஹாராஷ்டிரா, உத்தரகாண்ட், மத்தியப் பிரதேசம், சட்டிஸ்கார் ஆகிய மாநிலங்களில் சென்ற ஆண்டை விட இந்த ஆண்டு நீர் இருப்பு சிறப்பாக உள்ளது.
(Visitor Counter : 90
விவசாயத்துறை அமைச்சகம்
பசுமை வேளாண்மைக்கு ஊக்கம்
இயற்கை வேளாண்மையை பாரம்பரிய வேளாண் வளர்ச்சித் திட்டம், கங்கை ஆற்றின் கரைகளில் தீவிர இயற்கை வேளாண்மை திட்டம் ஆகியவற்றின் மூலமாக ரசாயன கலப்பற்ற வேளாண்மையை மத்திய அரசு ஊக்குவித்து வருகிறது.
பாரம்பரிய வேளாண் வளர்ச்சித் திட்டம் நாடு முழுவதும் அனைத்து மாநிலங்களிலும் செயல்படுத்தப்பட்டு வருகிறது. இத்திட்டத்தின் கீழ் விவசாயிகளுக்கு, விதைகள், உயிரி உரங்கள், உயிரி பூச்சிக்கொல்லிகள், இயற்கை உரம், மண்புழு உரம், தாவரச்சாறு உள்ளிட்ட இயற்கை இடுபொருட்களுக்காக ஹெக்டேருக்கு ரூ.31,000 வீதம் 3 ஆண்டுகளுக்கு நிதியுதவி அளிக்கப்பட்டு வருகிறது. மேலும் விவசாயிகள், உற்பத்தியாளர் அமைப்பை உருவாக்கவும், பயிற்சி அளித்து சான்றிதழ் வழங்குவதுடன், தங்களது இயற்கை வேளாண் உற்பத்தி பொருட்களை சந்தைப்படுத்துதலுக்கும் ஒத்துழைப்பு அளிக்கப்பட்டு வருகிறது. கங்கை புத்துயிர் ஊட்டம் திட்டத்தின் கீழ் ரூ.120.49 கோடி ஒதுக்கப்பட்டுள்ளது. இதில் 6181 தொகுப்புகளும், 1 லட்சத்து 23 ஆயிரத்து 620 ஹெக்டேர் நிலமும் அடங்கும்.
50 ஆண்டுகளுக்கும் மேலாக ரசாயன உரங்களை பயன்படுத்தியதால் ஏற்படும் விளைவுகளை கண்டறிய அகில இந்திய ஒருங்கிணைந்த ஆராய்ச்சி திட்டம் செயல்படுத்தப் படுகிறது. இதன் மூலம் மண்வள சோதனை நடத்தப்பட்டு, ரசாயன உர பயன்பாட்டை குறைத்து மண்வளத்தை பெருக்க நடவடிக்கை எடுக்கப்படுகிறது.
மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் மக்களவையில் எழுத்து மூலம் அளித்த பதிலில் இத்தகவலை தெரிவித்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
துப்புரவு தொழிலாளர்களை கவுரவித்த திரு ஹர்தீப் சிங் பூரி
அனைத்து நகர்ப்புற உள்ளாட்சி அமைப்புகளும் தத்தமது பகுதியில் உள்ள துப்புரவு தொழிலாளர்களை கவுரவித்தன
புதுதில்லி கனாட் பிளேஸ் பகுதியில் உள்ள சென்ட்ரல் பூங்காவில் நடைபெற்ற நிகழ்ச்சியில் துப்புரவு தொழிலாளர்கள் மற்றும் முன்கள பணியாளர்களை மத்திய வீட்டு வசதி மற்றும் நகர்ப்புற விவகாரங்கள் & பெட்ரோலியத்துறை அமைச்சர் திரு ஹர்தீப் சிங் பூரி கவுரவித்தார்
வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு கவுசல் கிஷோர், வெளியுறவு மற்றும் கலாச்சாரத்துறை இணையமைச்சர் திருமதி மீனாட்சி லேகி, வீட்டு வசதி மற்றும் நகர்ப்புற விவகாரங்கள் துறை செயலாளர் திரு துர்கா சங்கர் மிஸ்ரா உள்ளிட்டோர் நிகழ்ச்சியில் கலந்துகொண்டனர்.
நிகழ்ச்சியில் பேசிய மத்திய அமைச்சர் திரு பூரி, தூய்மைப்பணிகளுக்கு அதிக முக்கியத்துவம் அளித்துவந்த மகாத்மா காந்தி, 1916லேயே நாட்டு மக்கள் அனைவரும் தனி நபர் தூய்மையை பராமரிப்பதுடன் தங்களது சுற்றுப்புறமும் தூய்மையாக இருப்பதை உறுதிசெய்யவேண்டும் என அழைப்பு விடுதத்தை சுட்டிக்காட்டினார். தேச பிதாவின் இந்த தொலைநோக்கு சிந்தனைக்கு உறுதியான செயல்வடிவம் கொடுத்த பிரதமர் திரு நரேந்திர மோடி, ஏழு ஆண்டுகளுக்கு முன்பே தூய்மை இந்தியா இயக்கத்தை தொடங்கியதையும் நினைவு கூர்ந்தார்.
இந்த இயக்கம் கட்டமைப்பு வசதிகளை உருவாக்கியது மட்டுமின்றி, மக்களிடையே பெருமளவு விழிப்புணர்வு ஏற்படுத்துவதிலும் பெரும் வெற்றி பெற்றிருப்பதாகவும் அமைச்சர் தெரிவித்தார். துப்புரவு தொழிலாளர்கள் மற்றும் முன்கலப்பணியாளர்கள் கோவிட் பெருந்தொற்று காலத்தில் நமது சுற்றுப்புறங்களை தூய்மையாக பராமரிக்க அயராது பணியாற்றியதாகவும் அவர் குறிப்பிட்டார். மேலும் 2019ம் ஆண்டிலேயே நாட்டில் பெரும்பகுதி திறந்தவெளி கழிப்பிடமற்ற பகுதியாக மாறியுள்ளது என்றும் திரு பூரி தெரிவித்தார். அடுத்த இரு நாட்களில் நாடு முழுவதும் உள்ள நகர்ப்புற உள்ளாட்சி அமைப்புகள் அந்தந்த பகுதியில் உள்ள துப்புரவு தொழிலாளர்களை கவுரவிக்க உள்ளதாகவும் மத்திய அமைச்சர் குறிப்பிட்டார்.
குடியரசுத் தலைவர் செயலகம்
பத்திரிகை செய்தி
பிரதமரின் ஆலோசனையின்படி, மத்திய இணையமைச்சர் பேராசிரியர் எஸ்பி சிங் பகெல், சட்டம் மற்றும் நீதித்துறை அமைச்சகத்துக்கு பதிலாக, சுகாதாரம் மற்றும் குடும்ப நல அமைச்சகத்தின் இணையமைச்சராக பதவி வகிப்பார் என குடியரசுத் தலைவர் அறிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் நாளை  சத்தீஸ்கர் மாநிலம் ராஜ்நந்த்கானில் ஒருங்கிணைந்த பிராந்திய மையத்திற்கு  அடிக்கல் நாட்டுகிறார்
மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் சத்தீஸ்கரில் உள்ள ராஜ்நந்த்கானில் அமையவுள்ள மாற்றுத்திறனாளிகளின் திறன் மேம்பாடு, மறுவாழ்வு மற்றும் அதிகாரமளித்தலுக்கான ஒருங்கிணைந்த பிராந்திய மையத்தின்  புதிய கட்டிடத்திற்கு நாளை காணொலி காட்சி மூலம் அடிக்கல் நாட்டுகிறார்.
இந்த நிகழ்வில் மத்திய சமூக நீதி மற்றும் அதிகாரமளித்தல் துறை இணை அமைச்சர் திருமதி. பிரதிமா பவுமிக், சத்தீஸ்கர் மாநில பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சர் திரு. சந்தோஷ் பாண்டே மற்றும் நாடாளுமன்ற, சட்டமன்ற உறுப்பினர்கள், உயரதிகாரிகள் கலந்து கொள்ள உள்ளனர்.
இந்த நிகழ்ச்சியின்போது, தகுதியுள்ள 500 பயனாளிகளுக்கு ரூ. 33,28,681 மதிப்பில் உதவி மற்றும் உபகரணம், கற்றல் மற்றும் கற்பித்தல் கருவிகள் வழங்கப்பட உள்ளன.
ராஜ்நந்த்கானில் செயல்படும் மாற்றுத்திறனாளிகளின் திறன் மேம்பாடு, மறுவாழ்வு மற்றும் அதிகாரமளித்தல் ஆகியவற்றிற்கான ஒருங்கிணைந்த பிராந்திய மையம் கடந்த 2016 ஆம் ஆண்டில் நிறுவப்பட்டு தற்காலிக கட்டட்டத்தில் இயங்கி வருகிறது.
ரூ.24.28 கோடி மதிப்பீட்டில் 4,105.22 சதுர மீட்டர் அளவில் இந்த புதிய கட்டடம் அமையவுள்ளது.
பிசியோதெரபி, கேட்டல் மற்றும் பேசுதல் பயிற்சி, சிறப்பு கல்வி, சிறப்பு உபகரண கருவிகளை இயக்குதல், மனித வள மேம்பாடு, மன நல ஆலோசனை, அறிவு சார் குறைபாடு உடையவர்களுக்கான கருவிகள் ஆகியவற்றுக்கு பயிற்சி அளிக்கும் வகையில் இந்த மையம் அமைய உள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1821760
தகவல் மற்றும் ஒலிபரப்பு அமைச்சகம்
‘டொமிங்கோ மற்றும் தி மிஸ்ட்’: தங்கள் நிலத்தைப் பாதுகாக்க கிராமப்புற மக்களின் தியாகத்தை பின்புலமாகக் கொண்ட கதைக்களம்
கோவாவில் நடைபெறும் 53வது இந்திய சர்வதேச திரைப்பட விழாவின் ஒரு பகுதியாக, பத்திரிகை தகவல் அலுவலகம் சார்பில் ஏற்பாடு செய்யப்பட்ட ‘டேபிள் டாக்ஸ்’ அமர்வில் ஊடகங்கள் மற்றும் விழாப் பிரதிநிதிகளுடன் உரையாடிய ‘டொமிங்கோ மற்றும் தி மிஸ்ட்’ இயக்குனர் ஏரியல் எஸ்கலாண்டே மெசா,
”இந்த திரைப்படம், ஒரு மனிதனின் கடந்த காலத்தை பற்றியும், அவனது சொந்த நிலத்தை காப்பாற்ற மேற்கொள்ளும் போராட்டம் மற்றும் அதற்கு அவர் செய்யும் தியாகம் பற்றியுமான கதைக்களத்தை பின்புலமாக கொண்டது என்றார். சில சந்தேகத்திற்கு இடமான சக்திகள் கதையின் நாயகன் டொமிங்கோவை மிரட்டி, வற்புறுத்தியபோதும், அவர் மனம் தளராமல் தனது சொந்த நிலத்தை, தனது பூமிக்குரிய வசிப்பிடத்தை விட்டுவிடக் கூடாது என்பதில் உறுதியாக இருந்தார். கிராமப்புறங்களில் உள்ள மக்கள் தங்கள் சொந்த நிலத்தைப் பாதுகாப்பதற்காக எவ்வளவு தூரம் செல்ல வேண்டிய கட்டாயத்தில் உள்ளனர் என்றார்.
5 மில்லியன் மக்கள்தொகை கொண்ட கோஸ்ட்டா ரிக்கா ஒரு சிறிய நாடாக இருந்தாலும், உலகத்துடன் சரியான தொடர்பில் இல்லை என்று ஏரியல் கூறுகிறார்.
“எனது நாட்டில் நிலம் தொடர்பான மோதல்களில் வன்முறை சம்பவங்கள் நடந்தன. நில மோதலில் ஈடுபட்ட பழங்குடியின சமூகம் ஒன்றின் தலைவர் படுகொலை செய்யப்பட்டார். ஆனால் இந்தத் திரைப்படம் அந்த சம்பவத்தை அடிப்படையாகக் கொண்டது அல்ல என்றும் ஆனால் இதுவே என்னை திரைப்படத்தை உருவாக்க தூண்டியது என்றும் அவர் கூறினார்.
நில மோதல்கள் என்று வரும்போது ஒவ்வொரு சமூகத்திலும் வன்முறை பொதிந்துள்ளது என்று கூறிய ஏரியல் கூறினார்: "இந்த விஷயத்தில் தங்களுக்குள் ஒரு உரையாடலை ஏற்படுத்த கோஸ்ட்டாரிக்கன் சமூகத்தை ஊக்குவிப்பதே எனது குறிக்கோள் என்றார்.
ஸ்பானிய மொழியில் தயாரிக்கப்பட்ட கோஸ்ட்டா ரிக்கா திரைப்படம், 53வது இந்திய சர்வதேச திரைப்பட விழாவில், 'உலக சினிமா' பிரிவின் கீழ் இந்த திரைப்படம் திரையிடப்பட்டது. இந்த ஆண்டு கேன்ஸ் திரைப்பட விழாவிலும் இந்த திரைப்படம் திரையிடப்பட்டது. 95 வது ஆஸ்கார் விருதுகளுக்கான சிறந்த சர்வதேச திரைப்படப் பிரிவிலும் கோஸ்ட்டா ரிக்கன் நுழைவுத் தேர்வாக இந்த திரைப்படம்
தேர்ந்தெடுக்கப்பட்டது. இந்தப் படம் கோஸ்ட்டா ரிக்கா மற்றும் கத்தார் ஆகிய நாடுகளின் கூட்டுத் தயாரிப்பாகும்.
விவசாயத்துறை அமைச்சகம்
தோட்டக்கலைப் பயிர்களின் 2019-20 ஆம் ஆண்டின் இரண்டாவது முன்கூட்டிய மதிப்பீடுகள்.
வேளாண்மை, ஒத்துழைப்பு மற்றும் உழவர் நலத்துறை 2019-20ஆம் ஆண்டின் இரண்டாவது பல்வேறு தோட்டக்கலைப் பயிர்கள் பயிரடப்படும் பரப்பளவு மற்றும் உற்பத்தி பற்ரிய முன்கூட்டிய மதிப்பீடுகளை வெளியிட்டுள்ளது. இவை மாநிலங்கள் மற்றும் பிற மூல நிறுவனங்களிலிருந்து பெறப்பட்ட தகவல்களின் அடிப்படையில் அமைந்தவை.
|
|
ஒட்டுமொத்தத் தோட்டக்கலை
|
|
2018-19

|
|
2019-20

|
|
பரப்பளவு 
|
|
25.43
|
|
25.66
|
|
உற்பத்தி

|
|
310.74
|
|
320.48
Click here for detailed data
கப்பல் போக்குவரத்து அமைச்சகம்
வேலை வாய்ப்பு அளிப்பதாக கூறி ஏமாற்றும் சாகர்மாலா பெயரில் போலி இணையதளம்
வேலை தேடும் நபர்களுக்கும் சாகர்மாலா திட்டத்தின் உண்மையான பங்குதாரர்களுக்கும் மின்னஞ்சல் மூலம் http://sagarmala.org.in/ என்ற போலியான இணைய முகவரியை அனுப்பப்படுவதாக மத்திய கப்பல் போக்குவரத்து அமைச்சகத்தின் கவனத்திற்கு கொண்டுவரப்பட்டுள்ளது. இந்த போலி இணையதளம் சாகர்மாலா திட்டத்தின் உண்மையான இணையதளம்போல் காட்சியளித்தாலும், பொறியாளர் மற்றும் டிப்ளமோ பயிற்சியாளர்கள் குறித்த போலி விளம்பரம் அதில் வெளியிடப்பட்டுள்ளது.
இதுபோன்ற போலியான மற்றும் தவறான விளம்பரங்களை நம்பவேண்டாம் என்று கப்பல் துறை அமைச்சகம் எச்சரிக்கிறது. இதுபோன்ற ஏமாற்றத்தக்க, தவறான, மாறாக சித்தரிக்கப்பட்ட, உண்மைக்கு புறம்பான, தகவல்களைப் பரப்புவது தகவல் தொழில்நுட்பச் சட்டம் மற்றும் இந்திய தண்டனைச் சட்டங்களின் பிரிவுகளின்கீழ் தண்டனைக்குரிய செயலாகும். இது தொடர்பாக விரைவான மற்றும் கடுமையான நடவடிக்கைகள் எடுக்கப்பட்டு வருகின்றன.
சாகர்மாலா திட்டத்தின் அனைத்து பங்குதாரர்களுக்கும் http://www.sagarmala.gov.in/ என்பதே சாகர்மாலாவின் உண்மையான இணையதளம் ஆகும் என்பதை நினைவுகூர்கிறோம்.
அறிவியல் மற்றும் தொழில்நுட்பத்துறை
சி.எஸ்.ஐ.ஆர்-என்.ஐ.எஸ்.சி.பி.ஆரின் ஒரு வாரம் ஒரு ஆய்வகம் திட்டம்
சி.எஸ்.ஐ.ஆர்-தேசிய அறிவியல் தொடர்பு மற்றும் கொள்கை ஆராய்ச்சி நிறுவனம்  செப்டம்பர் 11, 2023 அன்று தொடங்கிய அதன் மிகவும் வெற்றிகரமான "ஒரு வாரம் ஒரு ஆய்வகம் " திட்டத்தை நிறைவு செய்துள்ளது. இந்த ஒரு வார கால நிகழ்ச்சியின் நிறைவு விழா இன்று செப்டம்பர் 16, 2023 அன்று புதுதில்லியில் உள்ள சி.எஸ்.ஐ.ஆர்-என்.ஐ.எஸ்.சி.பி.ஆரின் விவேகானந்தா மண்டபத்தில் நடைபெற்றது.
ஒரு வாரம் ஒரு ஆய்வகம் திட்டத்தின் போது, சி.எஸ்.ஐ.ஆர்-என்.ஐ.எஸ்.சி.பி.ஆர் இந்தியாவின் ஸ்டார்ட்அப் புரட்சி: யோசனை முதல் சந்தை வரை, கிராமப்புற வளர்ச்சிக்கான அடித்தட்டு அளவில் கண்டுபிடிப்பு, திறன் மேம்பாட்டு மாநாடு, அறிவியல் தகவல்தொடர்பு பட்டறை, மாணவர்-அறிவியல் இணைப்பு, அறிவியல் தகவல்தொடர்பு: அறிவியலுடன் பொது ஈடுபாடு, அறிவியல் அறிவு மாநாடு, அறிவியல் கொள்கை ஆகிய 9 முக்கிய நிகழ்வுகளை ஏற்பாடு செய்தது. இந்த நிகழ்ச்சியின் போது, என்.ஐ.எஸ்.சி.பி.ஆர் அதன் முக்கிய பங்குதாரர்களான அறிவியல் கொள்கை வகுப்பாளர்கள், இராஜதந்திரிகள், அறிவியல் தகவல் தொடர்பாளர்கள், விஞ்ஞானிகள், தொழில்துறை, கண்டுபிடிப்பாளர்கள், தொழில்முனைவோர், ஸ்டார்ட்அப்கள், விவசாயிகள், ஆசிரியர்கள், மாணவர்கள் மற்றும் அறிவியல் வெளியீட்டாளர்கள் போன்றவர்களை அழைத்து, என்.ஐ.எஸ்.சி.பி.ஆரின் புதிய முயற்சிகள் மற்றும் சாதனைகளை காட்சிப்படுத்தியது.
ஐந்தாம் நாள் அறிவியல் அறிவு மாநாட்டு நிகழ்வில், எழுத்தாளர்கள் மற்றும் வெளியீட்டாளர்கள் கலந்துரையாடல் சந்திப்பு நடைபெற்றது. இந்நிகழ்ச்சியில், பல புகழ்பெற்ற அறிவியல் பதிப்பாளர்கள் பங்கேற்று, தங்கள் அரங்குகளை அமைத்திருந்தனர். ஆழமான விளக்கக்காட்சிகள் மற்றும் விவாதங்கள் நிறைந்த இந்த வாரத்தின் நிறைவு விழா பொருத்தமான முடிவாக அமைந்தது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 சிறந்த நடவடிக்கைகள்: ஒருங்கிணைந்த கட்டுப்பாட்டு மையம் மற்றும் மாநில கோவிட் இணையதளத்தை உத்திரப்பிரதேசம் அமைத்துள்ளது
பெருந்தொற்று இந்தியாவுக்குள் நுழைந்து ஒன்பது மாதங்கள் ஆகியுள்ள நிலையில், கோவிட்டுக்கான எதிர்ப்பு மற்றும் மேலாண்மை யுக்திகளை மத்திய அரசு தொடர்ந்து மேம்படுத்தி வருகிறது.
மாநிலங்கள் / யூனியன் பிரதேசங்கள் மத்திய அரசுடன் இணைந்து பணியாற்றி வரும் நிலையில், கோவிட்-19 பரவலைக் கட்டுப்படுத்துவதற்காகவும், சிறப்பான கண்டறிதல் மற்றும் சிகிச்சை நடவடிக்கைகளுக்காகவும் பல்வேறு நடவடிக்கைகளை உத்திரப்பிரதேச அரசு எடுத்து வருகிறது.
அனைத்து அரசுத் துறைகளையும் ஒருங்கிணைத்து, ஒவ்வொரு மாவட்டத்திலும் கோவிட் கட்டுப்பாடு மையங்களை உத்திரப் பிரதேச அரசு அமைத்துள்ளது. அரசுத் துறைகளுக்கிடையே சிறப்பான ஒருங்கிணைப்பை உறுதி செய்வதற்காக இந்த மையங்கள் அமைக்கப்பட்டுள்ளன.
http://upcovid19tracks.in என்னும் ஒருங்கிணைந்த மாநில கோவிட் தளத்தையும் உத்திரப்பிரதேச அரசு உருவாக்கியுள்ளது. கண்காணிப்பு, பரிசோதனை மற்றும் சிகிச்சை சார்ந்த அனைத்துத் தகவல்களையும் இந்தத் தளம் சேகரிக்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651789
(Visitor Counter : 147
சுகாதாரம் மற்றும் குடும்ப நலத்துறை அமைச்சகம்
அனைவருக்குமான சுகாதார தின விழாவுக்கு டாக்டர் பாரதி பிரவீன் பவார் தலைமை தாங்கினார்
“எவர் ஒருவரின் ஆரோக்கியமும் பின்னடையக் கூடாது: அனைவருக்குமான சுகாதார முறைகளில் முதலீடு” என்ற மையப் பொருள் மீதான துறைசார்ந்த விவாதத்துடன் அனைவருக்குமான சுகாதார தின விழா இன்று புதுதில்லியில் நடைபெற்றது. இந்த விழாவுக்கு மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் தலைமை தாங்கினார். “பிரதமரின் தற்சார்பு இந்தியா தொலைநோக்குப் பார்வையின் அடித்தளமாக அமைவது வலுவான மற்றும் உறுதியான சுகாதார முறையைக் கட்டமைப்பதாகும்” என்று அவர் பேசுகையில் கூறினார்.
கொவிட் காலத்தில் உலகம் முழுவதும் பல செயல்பாடுகள் தாமதமான நிலையில், சுகாதாரம் மற்றும் நலவாழ்வு மையங்களின் பணி இந்தியாவில் அதிகரித்திருந்தது என்று அமைச்சர் குறிப்பிட்டார். இதுநாள் வரை 81 ஆயிரத்திற்கும் அதிகமான சுகாதாரம் மற்றும் நல்வாழ்வு மையங்கள் செயல்பட்டு வருகின்றன என்றும், 1.10 லட்சம் மையங்கள் என்ற இலக்கு 2022 மார்ச் இறுதிக்குள் நிறைவடைந்து விடும் என்றும் அவர் கூறினார்.
“அனைவருக்கும் சுகாதாரம்” என்ற வழிகாட்டும் கோட்பாடு, “சுகாதார வீரர்களாக” நாம் பணியாற்றுவதை அடிப்படையாகக் கொண்டது என்று அவர் தெரிவித்தார். நாடுதழுவிய கொவிட் தடுப்பூசி இயக்கத்தின்கீழ் 133 கோடிக்கும் அதிகமான தடுப்பூசி டோஸ்கள் செலுத்தி சாதனை படைத்ததற்காக மாநிலங்களுக்கும், அனைத்து முன்களப் பணியாளர்களுக்கும் டாக்டர் பாரதி பிரவீன் பவார் பாராட்டு தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780901
பாதுகாப்பு அமைச்சகம்
பாதுகாப்பு தேவைகளுக்காக இந்திய விமானப்படை விண்வெளிப்படையாகவும் மாறும்: பாதுகாப்புத் துறை அமைச்சர்
நாட்டின் பாதுகாப்பிற்காக எதிர்கால சவால்களை சமாளிக்கும் வகையில் இந்திய விமானப் படையை இந்திய விண்வெளிப் படையாகவும் மாற்ற தயாராக உள்ளதாக பாதுகாப்பு துறை அமைச்சர் திரு. ராஜ்நாத் சிங் 37-வது மார்ஷல் பி. சி. லால் நினைவு விழாவில் இன்று பேசினார். இந்த விழாவில் விமானப்படை தளபதி வி. ஆர். சவுத்ரி கலந்து கொண்டார்.
வான்வழித் தாக்குதல்களை சமாளிக்கும் வகையில் தொழில்நுட்பங்கள், நிபுணத்துவம் மற்றும் மனித வளங்களின் தேவையை அவர் எடுத்துரைத்தார். நமது எதிரிகளால் நாம் விண்வெளியை ராணுவ நடவடிக்கைகாக பயன்படுத்தக் கூடும். எனவே வளர்ந்து வரும் பாதுகாப்பு சவால்களை அடையாளம் கண்டு நாம் தயாராக இருக்கவேண்டும் என்று அவர் தெரிவித்தார்.
சிரியா, ஈராக் மற்றும் ஆப்கானிஸ்தான் நிலைமையை உன்னிப்பாக கவனிப்பதன் மூலம் எதிர்கால போர்களின் நிலைமையை கணக்கிடலாம் எனவும், ஆயுதப் படைகளுக்கு குறிப்பாக விமானப்படை வீரர்களுக்கு திறன் பயிற்சிகள் வழங்க உள்ளதாகவும் தெரிவித்தார்.
1965 மற்றும் 1971 போர்களில் ஏர் சீப் மார்ஷல் பி. சி. லால் சிறப்பாக பணியாற்றியதை அமைச்சர் நினைவுகூர்ந்தார்.
ஒருங்கிணைப்புச் செயல்பாட்டின் மூலம் நமது ஆயுதப்படை சக்திகளை ஒன்றிணைப்பதற்கும், கூட்டுநோக்கம், பயிற்சி, திட்டமிடல் உள்ளிட்ட செயல்பாடுகளை நிறைவேற்றுவதன் மூலம் படைகளுக்கிடையே கூடுதல் ஒருங்கிணைப்பை ஏற்படுத்த முடியும் என்று குறிப்பிட்டார்.
இந்நிகழ்ச்சியில், '1971-ம் ஆண்டின் இந்திய-பாகிஸ்தான் போர்: விமானப்படை வீரர்களின் நினைவுகள்' என்ற புத்தகத்தை பாதுகாப்புத்துறை அமைச்சர் வெளியிட்டார்.
பிரதமர் அலுவலகம்
பிரான்சின் நைஸ் நகரத்தின் தேவாலயத்தில் நடைபெற்ற தீவிரவாதத் தாக்குதலுக்கு பிரதமர் கடும் கண்டனம்
இன்று நைஸ் நகரத்தின் தேவாலயத்தில் நடைபெற்ற தாக்குதல் உட்பட பிரான்ஸ் நாட்டில் அண்மையில் நடைபெற்று வரும் தீவிரவாத தாக்குதல் சம்பவங்களுக்கு பிரதமர் திரு நரேந்திர மோடி கண்டனம் தெரிவித்துள்ளார்.
இது தொடர்பாக அவர் வெளியிட்டுள்ள டுவிட்டர் செய்தியில், "இன்று நைஸ் நகரத்தின் தேவாலயத்தில் நடைபெற்ற கொடூரத் தாக்குதல் உட்பட அண்மையில் பிரான்ஸ் நாட்டில் நடைபெற்று வரும் தீவிரவாதத் தாக்குதல்களுக்கு கடும் கண்டனம் தெரிவிக்கிறேன். பிரான்ஸ் நாட்டில் பாதிக்கப்பட்டுள்ளவர்களின் குடும்பத்தினருக்கு எங்களது ஆழ்ந்த இரங்கலைத் தெரிவித்துக் கொள்கிறேன். தீவிரவாதத்திற்கு எதிரான போராட்டத்தில், பிரான்சுடன் இந்தியா துணை நிற்கிறது" என குறிப்பிட்டுள்ளார்.
நித்தி ஆயோக்
இந்தியாவின் புதிய கண்டுபிடிப்பு மற்றும் தொழில் முயற்சியை கவுரவிப்பதற்காக சுதந்திரத்தின் 75 ஆவது ஆண்டு பெருவிழாவை அடல் புதிய கண்டுபிடிப்பு இயக்கம் கொண்டாடியது
இந்தியாவின் புதிய கண்டுபிடிப்பு மற்றும் தொழில் முயற்சியை கவுரவிப்பதற்காக சுதந்திரத்தின் 75 ஆவது ஆண்டு பெருவிழாவை அடல் புதிய கண்டுபிடிப்பு இயக்கம் டாக்டர் அம்பேத்கர் சர்வதேச மையத்தில் இன்று கொண்டாடியது.
சுதந்திர காலத்தில் இருந்து தற்போதைய காலம் வரை புதிய கண்டுபிடிப்பு சூழலில் இந்தியாவின் பயணம் இந்த நிகழ்வு கொண்டாடப்பட்டது. நாட்டின் புதிய கண்டுபிடிப்பு வரலாற்றை எடுத்துரைக்கும் விதமாக 75 ஆண்டுகளின் கண்டுபிடிப்பு பயணம் சிறப்பு கண்காட்சியாக அமைக்கப்பட்டிருந்தது.
இந்த நிகழ்ச்சியில் பேசிய மத்திய அறிவியல், தொழில்நுட்பத் துறை இணையமைச்சர்  டாக்டர் ஜிதேந்திர சிங், நாட்டில் பிரச்சினைக்கு தீர்வு காண்பதற்கான கண்டுபிடிப்புகள் உருவாக்கப்படுவதை உறுதி செய்யும் ஒட்டுமொத்த அணுகுமுறைக்காக அடல் புதிய கண்டுபிடிப்பு இயக்கத்தை பாராட்டுவதாக கூறினார்.
பள்ளிகள், பல்கலைக கழகங்கள், ஆராய்ச்சி நிறுவனங்கள், தனியார் மற்றும் குறு-சிறு-நடுத்தர தொழில் நிறுவனங்கள் மற்றும் ஒட்டுமொத்த சமூகத்தில் தொழில் முயற்சி சூழலை உருவாக்கி இருப்பதற்காகவும் அமைச்சர் பாராட்டுத் தெரிவித்தார்.
இந்த நிகழ்ச்சியில் பேசிய புள்ளி விவரம் மற்றும் திட்ட அமலாக்கத் துறை இணையமைச்சர்  திரு ராவ் இந்தர்ஜித் சிங், அண்மையில் ஆறு ஆண்டுகளை நிறைவு செய்துள்ள அடல் புதிய கண்டுபிடிப்பு இயக்கம் “அனைவரும் இணைவோம்-அனைவரும் உயர்வோம்” என்ற அரசின் தொலைநோக்கு திட்டத்திற்கு உதவியாக இருக்கிறது என்றார்.
நித்தி ஆயோக்கின் தலைமை நிர்வாக அதிகாரி திரு அமிதாப் காந்த், அடல் புதிய கண்டுபிடிப்பு இயக்கத்தின் இயக்குநர் டாக்டர் சிந்தன் வைஷ்ணவ் உள்ளிட்டோர் இந்த நிகழ்ச்சியில் கலந்து கொண்டனர்.
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத்துறையில் இந்தியா – அமெரிக்கா இடையே ஒத்துழைப்புக்கான உடன்படிக்கை செய்துகொள்ள மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் அறிவியல் மற்றும் தொழில்நுட்பத்துறையில், இந்தியாவுக்கும் அமெரிக்காவுக்கும் இடையே ஒத்துழைப்பை அதிகரிப்பதற்கான உடன்படிக்கை செய்துகொள்ள ஒப்புதல் வழங்கப்பட்டுள்ளது.
அறிவியல் தொழில்நுட்பத்துறையில் பரஸ்பர நலனுக்கான குறிப்பிடத்தக்க ஒருங்கிணைப்புக்கு வழிகோலும், இருதரப்பு உறவுகளில் புதிய அத்தியாயத்தை ஏற்படுத்த இந்த உத்தேச உடன்படிக்கை பெரிதும் உதவும்.
--
(Visitor Counter : 87
மத்திய பணியாளர் தேர்வாணையம்
மத்திய அரசு பணியாளர் தேர்வாணையம்  2021 ஆகஸ்ட் மாதம் இறுதி செய்த பணியாளர் தேர்வு முடிவுகள்
கீழ்கண்ட பணியாளர் தேர்வு முடிவுகள், மத்திய அரசு பணியாளர் தேர்வாணையத்தால் கடந்த ஆகஸ்ட் மாதம் இறுதி செய்யப்பட்டுள்ளன. பரிந்துரைக்கப்பட்ட விண்ணப்பதாரர்களுக்கு, தபால் மூலம் தனியாகவும் தகவல் தெரிவிக்கப்பட்டுள்ளது.
முழு பட்டியலுக்கு இந்த இணைப்பை பார்க்கவும்: https://static.pib.gov.in/WriteReadData/specificdocs/documents/ 2021/sep/doc202192201.pdf
----
(Visitor Counter : 179
குறு சிறு மற்றும் நடுத்தர தொழில் துறை அமைச்சகம்
பிரதமர் திரு நரேந்திர மோடி வேண்டுகோளின் பேரில், கதர் மற்றும் கிராமத் தொழில் பொருட்களின் விற்பனையில் வரலாற்று சாதனை
பிரதமர் திரு நரேந்திர மோடி வேண்டுகோளின் பேரில், கதர் மற்றும் கிராமத் தொழில் பொருட்களை வாங்குவதில் தில்லி மக்கள் புதிய சாதனை படைத்துள்ளனர். காந்தி ஜெயந்தியை முன்னிட்டு, புதுதில்லியின் மையப்பகுதியில் உள்ள கன்னாட் பிளேஸில் உள்ள முதன்மை கதர் பவனில் இதுவரை இல்லாத அளவுக்கு ரூ.1,52,45,000 மதிப்புள்ள கதர் மற்றும் கிராமத் தொழில் பொருட்கள் விற்பனை செய்யப்பட்டுள்ளன. காந்தி ஜெயந்தி அன்று காந்தியின் பாரம்பரிய கதர் தயாரிப்புகள் அமோகமாக விற்கப்பட்டதற்குப் பிரதமர் திரு நரேந்திர மோடியின் "பிராண்ட் பவர்", மக்களிடம் அவரது வரலாறு காணாத புகழ் ஆகியவையே காரணம் என்று குறு, சிறு மற்றும் நடுத்தர தொழில் அமைச்சகத்தின் கதர் மற்றும் கிராமத் தொழில்கள் ஆணையத்தின்  தலைவர் திரு. மனோஜ் குமார் கூறினார். 2023 செப்டம்பர் 24 அன்று 'மனதின் குரல்' நிகழ்ச்சியில், காந்தி ஜெயந்தி நாளில் ஏதேனும் ஒரு கதர் பொருளை வாங்குமாறு பிரதமர் நாட்டு மக்களுக்கு வேண்டுகோள் விடுத்தார் என்றும், இந்த வேண்டுகோள் பொதுமக்களிடையே பெரும் தாக்கத்தை ஏற்படுத்தியதுடன், ஒவ்வொரு ஆண்டும் காந்தி ஜெயந்தி அன்று கதர் மற்றும் கிராமத் தொழில் பொருட்கள் விற்பனையில் ஒரு புதிய சாதனை படைக்கப்படுகிறது என்றும் அவர் கூறினார்.
அண்மைக்கால விற்பனைத் தரவுகளின்படி, கடந்த 2022-23 நிதியாண்டில், காந்தி ஜெயந்தி அன்று, தில்லி கன்னாட் பிளேஸில் உள்ள காதி பவனில், விற்பனை ரூ.1,33,95,000 ஆக இருந்தது, இந்த முறை இது ரூ.1,52,45,000-ஐ எட்டியுள்ளது. காந்தி ஜெயந்தியை முன்னிட்டு முதல் வாடிக்கையாளராக, கே.வி.ஐ.சி தலைவர் திரு மனோஜ் குமார் அக்டோபர் 2 அன்று காலை கன்னாட் பிளேஸில் உள்ள கதர் பவனில் கதர் ஆடைகளை வாங்கி யு.பி.ஐ மூலம் டிஜிட்டல் கட்டணம் செலுத்தினார்.
பிரதமர் திரு நரேந்திர மோடி, பல சந்தர்ப்பங்களில், தேசிய மற்றும் சர்வதேச அரங்குகளில் கதர் பொருட்களை வாங்குமாறு வேண்டுகோள் விடுத்துள்ளதாக கே.வி.ஐ.சி தலைவர் திரு. மனோஜ் குமார் கூறினார். புதுதில்லி பிரகதி மைதானத்தில் உள்ள பாரத் மண்டபத்தில் அண்மையில் நடைபெற்ற ஜி20 மற்றும் தேசிய கைத்தறி தின விழாவில் பேசிய பிரதமர், கடந்த 9 ஆண்டுகளில், 'தற்சார்பு இந்தியா திட்டம்' மற்றும் ' உள்ளூர் பொருட்களுக்கு ஆதரவு அளித்தல்' என்ற மந்திரம் எவ்வாறு கதர் மற்றும் கிராமத் தொழில் பொருட்களின் விற்பனை ரூ.1.34 லட்சம் கோடியைத் தாண்ட வழிவகுத்தது என்று குறிப்பிட்டார். ஜி20 உச்சிமாநாட்டின் போது, மகாத்மா காந்திக்கு அஞ்சலி செலுத்தும் வகையில் ராஜ்காட்டில் நடைபெற்ற நிகழ்ச்சியில், உலகத் தலைவர்களை கதர் ஆடைகளுடன் வரவேற்றதன் மூலம், பிரதமர், காதிக்கு உலகளாவிய அங்கீகாரத்தை வழங்கியது மட்டுமின்றி, நாட்டு மக்களை கதர் வாங்க ஊக்குவித்தார். இதன் விளைவாக, காந்தி ஜெயந்தி அன்று, தில்லி கன்னாட் பிளேஸில் உள்ள கதர் பவனில் கதர் பொருட்களை வாங்க மக்கள் கூட்டம் அலைமோதியது.
கடந்த 3 ஆண்டு கால விற்பனை புள்ளிவிவரங்கள்படி , ஒவ்வொரு ஆண்டும் விற்பனை காந்தி ஜெயந்தி தினத்தன்று ரூ.1 கோடியைத் தாண்டியுள்ளது. ஆனால் இந்த எண்ணிக்கை ரூ.1.5 கோடியாக உயர்ந்தது இதுவே முதல் முறையாகும். 2021-22ஆம் நிதியாண்டில் ரூ.1.01 கோடியாக இருந்த கதர் கிராமத் தொழில் பொருட்களின் விற்பனை, 2022-23ஆம் நிதியாண்டில் ரூ.1.34 கோடியாக உயர்ந்துள்ளது. இந்தப் புள்ளிவிவரங்கள் அனைத்தும் பிரதமர் திரு நரேந்திர மோடியின் தலைமையின் கீழ் என்பதை தெளிவுபடுத்துகின்றனSMB/ANU/BR/KPG
(Visitor Counter : 27
சிறுபான்மையினர் நலன் அமைச்சகம்
சிறுபான்மையினர் சட்டம்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
ஜம்மு காஷ்மீர் மறுசீரமைப்பு சட்டம் அறிவிப்பு மூலம், நாட்டின் இதர பகுதிகளில் உள்ள சிறுபான்மையினர் சட்டத்துக்கான தேசிய ஆணையம், 1992, ஜம்மு காஷ்மீர் மற்றும் லடாக் யூனியன் பிரதேசத்துக்கும் நீட்டிக்கப்பட்டுள்ளது. 370வது சட்டப்பிரிவு ரத்து செய்யப்பட்டது, ஜம்மு காஷ்மீரின் வளர்ச்சிக்கான தடைகளை நீக்கியுள்ளது. முன்பு ஜம்மு காஷ்மீருக்கு பொருந்தாத 170 மத்திய சட்டங்கள், தற்போது அங்கு பொருந்தம். 334 மாநில நட்டங்களில் 164 சட்டங்கள் ரத்து செய்யப்பட்டன, 167 சட்டங்கள் இந்திய அரசியல் சாசனப்படி ஏற்றுக்கொள்ளப்பட்டுள்ளன. தற்போது ஜம்மு காஷ்மீர் மக்கள், முக்கிய சட்டங்களின் பயன்களை பெறுகின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777251